# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău, Judetul Sălaj, ...., înregistrată la APM Salaj cu nr. 1998/04.04.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 13.06.2016, că proiectul **AMENAJARE CANTINA SOCIALA IN MUNICIPIUL ZALAU PRIN SCHIMBAREA DESTINATIEI PUNCTULUI TERMIC PT 21,** propus a fi amplasat în mun. Zalau, str. Crisan, PT 21, nr. 30/A, judeţul Sălaj nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa 2 pct.13, lit. a);

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

b) Caracteristicile proiectului:

 **Situatie existenta**

Clădirea este amplasată în zona blocului „Perla”, între locuințele colective situate la strada Crișan, fiind retrasă față de aliniamentul străzii Crișan cu 0,50 m spre nord și 12,5 spre sud (6,60 față de spațiile pentru parcare).

Imobilul este înscris în CF 66332 mun. Zalău, nr. cad 66332-C1, cu o suprafață totală a terenului de 583,00 mp și cu o arie construită de 423,00 mp .

Clădirea a fost construită în preajma anului 1983 și a funcționat ca centrală termică pe bază de combustibil gazos care deservea locuințele și obiectivele comerciale din zonă prin asigurarea apei calde menajere.

 Momentan centrala termică este dezafectată, iar în clădire întâlnim următoarele funcțiuni: cabinet veterinar, locuință socială, spațiu de depozitare și post trafo.

 Clădirea este de tipul halelor industriale monovolum, realizate din elemente prefabricate, cu un regim de înălțime P+Eparțial (etaj parțial de tip supantă).

**Se propune:**

refacerea plăcii peste pământ inclusiv a stratificației suport, cu prevederea unor evazări sub pereții care depășesc 300 daN/mp;

realizarea hidroizolațiilor verticale și orizontale la nivelul elevațiilor și a plăcii pe pământ;

refacerea închiderilor exterioare din zidărie de blocuri ceramice cu goluri verticale sau BCA, ancorate de stâlpii structurii existente;

reabilitarea elementelor structurale deteriorate prin cămășuiri cu mortare speciale;

realizarea unor pereți portanți pe axele 6', 7, B, B' și C, în vederea realizării etajului parțial, împreună cu realizarea sâmburilor și a consolidărilor necesare a stâlpilor existenți (inclusiv a infrastructurii acestora);

realizarea unui planșeu peste parter între axele 6', C, 7 și B', realizat din beton armat monolit (inclusiv centurile și sâmburii necesari), cu lăsarea golului de scară;

realizarea unei scări din beton armat monolit între parter și etajul parțial, între axele 6', B, 7 și B';

realizarea închiderii exterioare a etajului parțial din zidăriei portantă, precum și continuarea sâmburilor și a stâlpilor parterului (ultimii cu secțiune redusă);

realizarea unui planșeu din beton armat monolit peste etajul parțial (inclusiv centurile necesare);

refacerea aticului acoperișului terasă din beton armat monolit;

realizarea stratificației acoperișului terasă conform planșelor de arhitectură;

realizarea pereților interiori de compartimentare din zidărie de blocuri ceramice cu goluri verticale sau BCA, cu grosimi și înălțimi conform planșelor de arhitectură, în vederea amenajării zonelor de depozitare, a vestiarelor, a bucătăriilor, a sălii de mese, a grupurilor sanitare și a birourilor solicitate. Spațiile propuse vor fi utilate și dotate complet prin prezentul proiect;

realizarea în cadrul grupurilor sanitare a unui grup sanitar destinat persoanelor cu dizabilități, conform prevederilor normativului NP 051/2012 privind „*Adaptarea clădirilor civile și spațiului urban aferent la exigențele persoanelor cu handicap*”;

pentru creșterea performanțelor energetice ale clădirii, în conformitate cu OG 29/2000 aprobată prin Legea 325/2002 privind reabilitarea termică a fondului construit și stimularea economisirii energiei termice și din Normativele tehnice C107/1,2,3,4-2005 (inclusiv completările ulterioare) se propune: termoizolarea pereților exteriori ai clădirii cu un termosistem de 15 cm de vată minerală; termoizolarea soclului cu un termosistem de 10 cm de polistiren extrudat; termoizolarea planșeului de peste pământ cu un strat de polistiren extrudat de 8 cm grosime peste placă și 10 cm sub placă; termoizolarea planșeului peste ultimul nivel cu un strat de polistiren expandat de 20 cm grosime, lestat ulterior cu o șapă de pantă armată de 5 cm grosime;

realizarea unui podest cu o rampă în zona recepției marfă și a unui podest cu trepte în zona accesului secundar în sala de mese (inclusiv balustrade metalice);

finisarea fațadelor cu tencuieli decorative structurate (cu zone restrânse pe care se vor aplica accente de culoare) și finisarea soclului clădirii cu tencuială decorativă de soclu, conform fațadelor clădirii și a memoriului de arhitectură;

placare etajului cu panouri din tablă ondulată sau panouri de tip bond (în sistem ventilat);

realizarea unei copertine peste accesul principal în clădire (fațada de vest), realizată pe structură metalică, învelitoare din tablă cutată și atice din panouri de tablă ondulată sau panouri tip bond;

realizarea unor trotuare de gardă etanșe în jurul clădirii;

înlocuirea tuturor instalațiilor electrice (curenți tari și curenți slabi) și dispunea acestora îngropat în șlițuri practicate în plăci, șape sau pereți;

branșamentele și punctele de măsură existente pe fațada nord-estică vor fi demontate pe perioada șantierului și remontate după realizarea finisajelor (cu respectarea măsurilor de siguranță și protecție a muncii);

montarea aparentă sau mascată a conductelor de transport a agentului termic;

montarea îngropată a conductelor de asigurare a apei potabile și a celor de canalizare;

realizarea unei instalații subterane de colectarea a apelor pluviale ce sunt evacuate de pe acoperiș, prin intermediul sistemului de burlanelor metalice nou propuse;

asigurarea apei calde menajere și a încălzirii de la o centrală termică pe bază de combustibil gazos;

finisarea tuturor spațiilor, în conformitate cu memoriul de arhitectură;

finisarea scărilor, rampelor, pasarelelor și a podestelor exterioare de acces, în conformitate cu memoriul de arhitectură;

montarea corpurilor de iluminat, a radiatoarelor și a obiectelor sanitare propuse conform memoriului de instalații;

montarea tuturor ferestrelor și a ușilor exterioare cu unele având tâmplărie PVC/aluminiu eficientă energetic ridicată și geamuri tip termopan cu Ar și LowE, conform memoriului de arhitectură;

montarea tuturor ușilor interioare cu unele speciale pentru trafic intens și destinate spațiilor umede;

realizarea unui sistem de supraveghere video pentru interior și exterior;

realizarea sistemului de iluminat de siguranță (PSI);

realizarea utilitatilor;

b2) cumularea cu alte proiecte: nu este cazul;

b3) utilizarea resurselor naturale:

alimentarea cu apa potabilă - prin racordul la rețeaua de distribuție a municipiului;

alimentarea cu energie electrică - prin racordul la rețeaua de electricitate a municipiului;

alimentarea cu energie termică - prin centrală termică pe bază de combustibil gazos propusă în clădire;

 limentare cu gaze naturale - pe baza racordului la rețeaua de distribuție a municipiului.

b4) evacuarea apelor uzate: - prin racordul la rețeaua de canalizare a municipiului;b5) producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului vor rezulta deşeuri, care vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier: organizarea de şantier va consta în depozitări temporare de materiale şi asigurarea mijloacelor umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - se vor respecta prevederile legislaţiei specifice în domeniul protecţiei mediului, OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 186/01.03.2016 emis de Primarul Municipiului Zalau, terenul este situate in proprietatea domeniului public in zona de locuinte si functiuni complementare, potrivit PUG.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

2.În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

3.Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

4.Respectarea prevederilor actelor/avizelor emise de alte autorităţi pentru prezentul proiect.

5.Realizarea reţelelor de canalizare etanşe pentru a preveni poluarea solului şi a pânzei freatice.

6.Respectarea prevederilor STAS 10009/1988, privind nivelul de zgomot.

7.Interzicerea depozitării direct pe sol a deşeurilor sau a materialelor cu pericol de poluare.

Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

**In sedinta CAT din 13.06.2016 s-a solicitat notificare DSV, aviz Compania de Apa;**;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,